### 7.      Halvårsregnskab 2016

**Åbent**

Sagsnr.: 326-2016-32317       J.nr.: 00.32.12           Dokumentnr.:
326-2016-304438

**Sagstype**

Beslutning.

**Resume og sagens baggrund**

Hermed fremlægges halvårsregnskab pr. 30. juni 2016 på
baggrund af partnerskabsholdernes forventninger til regnskabsresultatet samt
skøn over finansiering. I forhold til korrigeret budget forventes
mindreudgifter til drift på 6,7 mio. kr. På anlægssiden forventes der at være
29,6 mio. kr. til rest ved årets udgang, men hovedparten heraf forventes
anvendt i 2017. Der forventes samlet netto mindreindtægt på [adresse] mio. kr. på
finansieringssiden.

Halvårsregnskabet til Kommunalbestyrelsen i september er
partnerskabsholdernes budgetopfølgning pr. 30. juni. I september fremlægges
også budgetopfølgning for udvalgene, men det er med nye skøn pr. 31. juli.
Disse er således ikke sammenlignelige med halvårsregnskabet.

Jf. Styrelsesloven skal Økonomiudvalget aflægge
halvårsregnskab til Kommunalbestyrelsen, som skal godkende halvårsregnskabet.
Herefter skal halvårsregnskabet offentliggøres.

**Indstillinger**

Direktøren indstiller, at halvårsregnskabet godkendes.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Siden 2011 har kommunerne jf. Styrelsesloven skullet aflægge
halvårsregnskaber. Formålet med halvårsregnskaberne er at sikre, at der følges
op på udgiftsudviklingen, og at der udarbejdes en prognose for
regnskabsresultatet. Herudover skal de understøtte en stærkere dialog mellem
kommunerne med henblik på at sikre overholdelse af budgetterne, og endvidere
kan de indgå i drøftelser mellem regeringen og KL.

Det bemærkes, at Kalundborg Kommune i forvejen følger
udviklingen i økonomien tæt. Alle partnerskabsholdere fører månedlige
dispositionsregnskaber, så de har overblik over både det faktiske forbrug og de
dispositioner, der er foretaget fremadrettet. Disse dispositionsregnskaber
danner baggrund for månedlige budgetopfølgninger til fagudvalgene.

*Drift*

På driftsvirksomhed forventes i forhold til korrigeret
budget netto mindreudgifter på 26,7 mio. kr., bestående af mindreforbrug på
33,6 mio. kr. på den skattefinansierede del samt merforbrug på -6,9 mio. kr. på
den takstfinansierede del. Heri indgår et puljebeløb til imødegåelse af
eventuelle sanktioner på 20,0 mio. kr., som ikke forudsættes anvendt. Hvis der
ses bort fra denne post, forventes netto samlet mindreforbrug på 6,7 mio. kr.

I forhold til oprindeligt vedtaget budget udgør
mindreforbruget 41,8 mio. kr. Der blev overført merforbrug på netto -20,4 mio.
kr. fra 2015.

*Anlæg*

Ved budgetlægningen blev der afsat rådighedsbeløb til anlæg
på i alt 77,2 mio. kr. I forbindelse med afslutning af regnskab 2015 blev der
overført 46,7 mio. kr. vedr. igangværende anlæg og 19,7 mio. kr. vedr. ikke
frigivne rådighedsbeløb til 2016.

Der er med udgangen af første halvår i alt frigivne
anlægsbevillinger på 94,6 mio. kr., og der resterer rådighedsbeløb på 34,0 mio.
kr., som endnu ikke er frigivet. Det samlede anlægsbudget for 2016 udgør
således 128,6 mio. kr. Der forventes samlet at være 29,6 mio. kr. til rest ved
årets udgang, men heraf forventes 24,5 mio. kr. anvendt i 2017.

*Finansiering*

Der forventes samlede netto mindreindtægter på [adresse] mio. kr.
bestående af netto mindreindtægt fra skatter, tilskud og udligning samt renter
og kursregulering på [adresse] mio. kr. og merindtægt på 0,3 mio. kr. på grund af
forskydninger i kommunens forpligtelser.

**Økonomiske konsekvenser**

På driftsvirksomhed forventes i forhold til korrigeret
budget netto mindreudgifter på 26,7 mio. kr. Heri indgår et puljebeløb til
imødegåelse af eventuelle sanktioner på 20,0 mio. kr., som ikke forudsættes
anvendt.

På anlægssiden forventes en saldo ved udgangen af 2016 på
29,6 mio. kr., men dette har hovedsagelig sammenhæng med forskydninger mellem
2016 og 2017 af udgifter og indtægter.

På finansieringssiden forventes netto mindreindtægter på
Jim Paulsen mio. kr.

**Direktionens møde den 5.
september 2016:**

Anbefales.

**Økonomiudvalgets møde den 14.
september 2016:**

Anbefales.

**Bilag**

|  |  |
| --- | --- |
| Halvårsregnskab 2016 | 326-2016-281065 |